CELEX: 62021TN0428
Language: sl
Date: 2021-07-13 00:00:00
Title: Zadeva T-428/21: Tožba, vložena 13. julija 2021 – Fursin in drugi/ECB

8.11.2021   
            
            
               SL
            
            
               Uradni list Evropske unije
            
            
               C 452/42
            
         
      Tožba, vložena 13. julija 2021 – Fursin in drugi/ECB
      (Zadeva T-428/21)
      (2021/C 452/53)
      Jezik postopka: angleščina
      
         Stranke
      
      
         Tožeče stranke: Ivan Fursin (Kijev, Ukrajina) in 6 drugih tožečih strank (zastopnik: O. Behrends, odvetnik)
      
         Tožena stranka: Evropska centralna banka
      
         Predlogi
      
      Tožeče stranke Splošnemu sodišču predlagajo, naj:
      
                  —
               
               
                  toženi stranki naloži plačilo finančnega nadomestila za škodo, ki so jo tožeče stranke utrpele zaradi sklepa tožene stranke, da družbi Trasta Komercbanka AS odvzame dovoljenje 11. julija 2016 (vročen 13. julija 2016);
               
            
                  —
               
               
                  ugotovi, da nastala premoženjska škoda znaša 25 milijonov EUR (1) povečana za obresti za obdobje od 11. julija 2016 do izdaje sodbe v tej zadevi ter za zamudne obresti za obdobje od datuma izdaje sodbe do popolnega poplačila; in
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeče stranke v utemeljitev tožbe navajajo šest tožbenih razlogov.
      
                  1.
               
               
                  Prvi tožbeni razlog se nanaša na to, da tožena stranka ni pravilno vročila sklepa o odvzemu dovoljenja zastopnikom družbe Trasta Komercbanka AS.
               
            
                  2.
               
               
                  Drugi tožbeni razlog se nanaša na to, da v postopku, v okviru katerega je bil sprejet sklep o odvzemu dovoljenja, družba Trasta Komercbanka AS ni bila pravilno zastopana.
               
            
                  3.
               
               
                  Tretji tožbeni razlog se nanaša na druge hude postopkovne nepravilnosti pri sprejetju sklepa o odvzemu dovoljenja.
               
            
                  4.
               
               
                  Četrti tožbeni razlog se nanaša na to, da je tožena stranka s sprejetjem sklepa o odvzemu dovoljenja presegla svoja pooblastila, zlasti v zvezi z zadevami, ki se nanašajo na pranje denarja in izvrševanje nacionalnega prava.
               
            
                  5.
               
               
                  Peti tožbeni razlog se nanaša na to, da je tožena stranka napačno predpostavila, da so podani razlogi, ki utemeljujejo odvzem dovoljenja, in da glede tega ni podala zadostne razlage.
               
            
                  6.
               
               
                  Šesti tožbeni razlog se nanaša na to, da je ravnanje tožene stranke tožečim strankam povzročilo znatno škodo, zlasti zaradi likvidacije družbe Trasta Komercbanka AS.
               
            
         (1)  Zneski se dodelijo vsaki od tožečih strank glede na višino njene udeležbe v družbi Trasta Komercbanka AS, kot je navedeno v sklepu o odvzemu dovoljenja z dne 3. marca 2016.